Valge Tuba peakski olema valgete seinte ja laega, umbes 3×4 meetrit suur ja kahes küljes maani ulatuvate  kuulikindlate akendega ning täiesti lõhkumiskindla uksega tuba. Põrandal peaks olema läikiv ideaalselt sileda pinnaga hele marmor või isegi dolomiit, mille ükski liitejoon ei tohi nurgast teise plaadi suhtes nihkes olla, sest see oleks väga häiriv. Minu Valges Toas on ainult kaks mööblieset:  1. Valge nahaga kaetud kroomitud kandevosaga tool, mida saab reguleerida lamamisasendisse ja mis toetab ka jalgu, umbes nagu hambaarstitool.  2. Valge madal klaasustega riiul, mille peal on 2 valget mobiiltelefoni  ja mille sees on helisüsteem, mis toidab toa seintesse integreeritud valgeid kõlareid.